
Общи положения

Чл. 1 (1) Вътрешните правила за управление на цикъла на обществените поръчки в Комисията за защита на потребителите (КЗП) към министъра на икономиката и индустрията (Правилата) определят реда за:
1. Прогнозиране на потребностите от възлагане, установяване на броя и вида на обществените поръчки съобразно потребностите и финансовия ресурс, който възложителят предвижда да осигури;
2. Планиране провеждането на процедурите, включително определяне на вида на процедурите, времето за подготовка и провеждане и сключване на договор;
3. Задълженията и отговорностите на заявителите на обществени поръчки, както и на служителите в КЗП във връзка с прогнозирането, планирането, подготовката, провеждането и възлагането на обществените поръчки;
4. Получаването и съхраняването на заявления за участие, оферти и проекти и реда за определяне на състава и начина на работа на комисията за извършване на подбор на кандидатите и участниците, за разглеждане и оценка на офертите;
5. Сключване на договорите и приемане на резултатите от тях;
6. Гаранции – видове и отговорници;
7. Действия при обжалване на процедурите;
8. Архивиране на документите, свързани с управлението на цикъла на обществените поръчки;
9. Публикуване на документи на профила на купувача, който се поддържа на Централизираната електронна платформа по чл.39а, ал.1 от Закона за обществените поръчки (ЗОП);
10. Контрол по изпълнението и мониторинга на обществените поръчки;
11. Антикорупционните мерки при възлагане на обществените поръчки;
12. Провеждане на въвеждащо и поддържащо обучение на лицата, ангажирани с управлението на цикъла на обществените поръчки.
              (2) Тези правила имат за цел да дефинират рамката на дейностите, включени в управлението на цикъла на обществените поръчки, като създадат условия за законосъобразно и ефективно разходване на бюджетните средства, средства от Структурните фондове на ЕС или от други международни финансови институции, както и
публичност и прозрачност в дейността по планиране, провеждане, възлагане и изпълнение на обществените поръчки в КЗП.
Чл. 2. (1) Възлагането на обществени поръчки се провежда в съответствие с разпоредбите на ЗОП и Правилника за прилагане на Закона за обществените поръчки (ППЗОП), както и на други действащи нормативни актове, уреждащи отношения във връзка с възлагането и изпълнението на обществени поръчки.
(2 Председателят на КЗП е публичен възложител по смисъла на чл. 5, ал. 2, т. 11 от ЗОП, който отговаря за правилното прогнозиране, планиране и провеждане, приключване и отчитане на резултатите от обществените поръчки. 
(3) Председателят на КЗП може да делегира правомощията си по чл. 5, ал. 1 от ЗОП на длъжностно лице (наричано по долу упълномощено лице), което да организира и/или възлага обществени поръчки, на основание чл. 7, ал. 1 от ЗОП.  
(4) С изключение на случаите по ал. 3, в отсъствие на Възложителя правомощията му, свързани с възлагане на обществени поръчки, се изпълняват от лицето, което го замества съгласно нормативен, административен или друг акт, който определя представителството на Възложителя.
(5) Видът на процедурата за отделните обществени поръчки се определя съгласно ЗОП.
(6) Стойността на планираните обществени поръчки се определя съобразно разпоредбите на ЗОП.
(7) Не се допуска разделяне на обществена поръчка на части, с което се прилага ред за възлагане за по-ниски стойности, освен в случаите, предвидени в ЗОП.
          Чл. 3 (1)  Участници в цикъла на обществените поръчки по смисъла на Правилата са Възложителят, структурни звена в КЗП, в т.ч. дирекции (включително главна дирекция и отдели в централно управление), териториални звена и ръководители на проекти - заявители на потребности от доставки, услуги или строителство,  главният секретар, финансовият контрольор и отговорните служители за проследяване изпълнението на сключените договори и приемане на резултатите от тях, както и всички длъжностни лица, ангажирани с процесите на прогнозиране, планиране, подготовка, провеждане, оценка на получените оферти, възлагане, изпълнение и контрол на обществените поръчки в КЗП, както и изпълнение и контрол на сключените договори.
(2) Заявители по смисъла на Правилата са длъжностни лица и ръководители на структурни звена в КЗП, в т.ч. дирекции (включително главна дирекция и отдели в централно управление), териториални звена и ръководители на проекти.
[bookmark: _Toc399833637](3) При провеждане на обществени порчки във връзка с изпълнение на европейски проекти и по оперативни програми, за заявител се счита ръководителят на съответния проект или друго лице, определено със заповед на председателя на КЗП.

Глава втора
ПРОГНОЗИРАНЕ И ПЛАНИРАНЕ НА ОБЩЕСТВЕНИТЕ ПОРЪЧКИ
Раздел I
Прогнозиране на потребностите от възлагане

Чл. 4 (1) Процесът по прогнозиране на обществените поръчки се осъществява при взаимодействие между всички структурни звена в КЗП, в т.ч. териториални звена и обхваща обществените поръчки, които ще се възлагат чрез процедури по реда на ЗОП, събиране на оферти с обява, покана до определени лица и директно възлагане.
	(2) При прогнозиране на обществените поръчки с периодично или възобновяемо изпълнение, задължително се вземат под внимание действащите договори и периодите, в които Възложителят е обезпечен с необходимите доставки и услуги.  
 (3) Прогнозирането на обществените поръчки включва установяване на броя, вида и прогнозната стойност на обществените поръчки, съобразно очакваните потребности и финансовия ресурс, който Възложителят предвижда да осигури.
  (4) Процесът по прогнозиране на обществените поръчки в КЗП включва събиране на информация от всички структурни звена на КЗП, за потребностите от строителство, доставки и услуги, и тяхното обобощаване и анализ и обхваща изпълнението на следните дейности:
	1. заявяване на потребностите от доставки на стоки, услуги и строителство, тяхното обобщаване и анализ;
2. изготвяне на разчет за необходимите средства за финансиране на потребностите по т.1 и изчисляване на прогнозната стойност на предстоящите за възлагане обществени поръчки;
3. определяне на приложимия ред за възлагане на обществените поръчки, включително вида на избраната процедура, когато е приложимо.
Чл. 5 В срок до 28 февруари на текущата година всички ръководители на структурни звена в КЗП, в т.ч. дирекции (включително главна дирекция и отдели в централно управление), териториални звена и ръководители на проекти, са длъжни да заявят потребностите от доставки на стоки, предоставяне на услуги извършване на строителство/ремонт за период от 12 месеца, считано от 1 април на текущата година.
(2) Заявките включват потребностите, които обезпечават дейности в кръга на възложените на съответното струткурно звено функции и отоговорности.
(4) Заявяването се извършва чрез попълване на заявка по образец, съгласно Приложение № 1 към настоящите Правила. За всяка от поръчките в заявката се посочва прогнозна стойност без ДДС. Към заявката задължително се посочват мотиви за направените предложения. 
(5) Заявките се представят в дирекция ФДУСОП в рамките на срока по ал.4 с придружително писмо чрез деловодната система „Евентис“.

Раздел II
Планиране на обществените поръчки

Чл. 8  (1) В срок до 20 март на текущата година главният експерт/юрисконсулт по обществените поръчки от дирекция ФДУСОП подготвя обобощена заявка за потребностите от обществени поръчки за период от 12 месеца, считано от 1 април на текущата година.
(2) Обобщената заявка се изготвя на базата на заявките по чл. 5 и след извършен анализ относно:
1. наличието на предложения за възлагане на идентични или сходни (систематично свързани) дейности, които са част от предмета на една обществена поръчка;
2. хода на изпълнението (краен срок, изпълнени обеми и др.) на действащите договори, сключени от КЗП за периодично повтарящи се доставки и/или услуги, които предстои да бъдат възложени отново през следващия период, както и датите, към които трябва да са налице действащи договори за обществени поръчки;
3. размерът на разходите за предходната година за периодично повтарящи се доставки и/или услуги и прогноза за разходите за период от 12 месеца;
4. необходимостта от корекция (спрямо предходната година) в количествата и/или стойността на периодично повтарящи се доставки или услуги, които ще бъдат възлагани.
Чл. 9 (1) В срок до 25 март на текущата година, въз основа на обобщената заявка за потребностите по чл. 8,  главният експерт/юрисконсулт по обществените поръчки от дирекция ФДУСОП изготвя проект на план - график на обществените поръчки, които ще се възлагат от КЗП през следващите 12 месеца, считано от 1 април на текущата година, като взема предвид:
1. определения ред за възлагане на всяка обществена поръчка, включително вида на избраната процедура, когато е приложимо;
1. времето за подготовка, включително на документацията;
1.  времето за провеждане на възлагането, включително за получаване на заявления за участие или на оферти, работа на комисията и сключване на договора.
	(2) При планирането трябва да бъдат съобразени всички законоустановени срокове, включително тези в производствата по обжалване, извършване на контрол от Агенцията за обществени поръчки (АОП), когато е приложимо, както и началният момент и срокът за изпълнение на договора.
(3) Проектът на план - график на обществените поръчки се изготвя по образец, съгласно Приложение №2 към настоящите Правила.
	(4) За всяка обществена поръчка, включена в проекта на план - график се съдържа следната информация:
1. описание на предмета на обществената поръчка, включително обособени позиции (ако е приложимо);
1. обект на обществената поръчка (строителство, доставка, услуга);
1. редът за възлагане и правно основание по ЗОП, включително вида на процедурата (съобразно стойността на обществената поръчка, когато е приложимо);
1. прогнозна стойност на обществената поръчка (в лева без ДДС), изчислена по реда на чл. 21 от ЗОП;
1. прогнозна дата за провеждане на ОП (за планираните ОП);
1. номер и дата на договор за ОП (в случай, че не е приключил към датата на изготвяне на план-графика);
1. месец от годината през който следва да бъде сключен нов договор (дата);
1. срок за изпълнение на договора;
1. източник на финансиране;
1.  заявител;
1.  структурно звено (или отделни служители от структурно звено, което ще бъде отговорно за подготовка на заданието за съответната поръчка), когато е приложимо.
	(5) В проекта на план-график като отговорник за подготовка на заданието за съответната поръчка (когато е приложимо) се посочват структурното звено и/или служители от него, с чиито функционални задължения е свързан предмета на конкретната обществена поръчка. 
	(6) В случай, че за конкретна обществена поръчка са налице основания за възлагането й чрез договаряне без предварително обявление, в проекта на план-графика се отбелязва правното основание по чл.79 от ЗОП.
	(8) При изготвяне на план - графика, както и към датата на откриване възлагането на поръчката главният счетоводител от дирекция ФДУСОП обобщава всички поръчки с идентичен или сходен предмет, които са предназначени за осигуряване на известните към този момент потребности, с оглед на правилното определяне на реда за тяхното възлагане.
	(9) Видът на обществените поръчки се определя съгласно чл. 20, във връзка с чл.18 и чл.19, ал.1 от ЗОП.
	(10) Стойността на планираните обществени поръчки, чието изпълнение се финансира с бюджетни средства и със средства на европейски фондове и програми и други, се определя при спазване изискванията на чл.21 от ЗОП, като се вземат предвид предмета, обекта и стойността на сходните или идентични по предмет доставки, услуги или строителство за цялото ведомство, независимо от източника на финансиране за целия планиран срок на действие на договорите, като не се допуска разделяне на обществени поръчки с цел заобикаляне прилагането на ЗОП.
	(11) Прогнозната стойност на обществените поръчки, които се финансират напълно или частично със средства от европейски фондове и програми и други донорски програми трябва да е съобразена с бюджетите на одобрените проекти.
	(12) Прогнозната стойност на обществената поръчка се определя към датата на решението за откриване на процедурата за нейното възлагане съгласно на чл.21, ал.2 от ЗОП.
Чл. 10 (1) План-графикът се съгласува с главния счетоводител от дирекция ФДУСОП, директора на дирекция ФДУСОП, директора на дирекция ПДАОЧР, финансовия контрольор и главния секретар. 
(2) План-графикът се утвърждава от председателя на КЗП (Възложителя) в срок до 31 март на текущата година, като при необходимост се приоритизира съобразно утвърдения бюджет на КЗП. При необходимост може да се прави актуализация на план – графика.
(3) Утвърждаването на план-графика за възлагане на обществени поръчки в КЗП не задължава Възложителя да обяви и проведе всички процедури, включени в него. Възложителят не е задължен също и по отношение на възлагане на обществените поръчки по посочената стойност в графика, тъй като същата е прогнозна.
Чл. 11 (1) При необходимост от възлагане на обществена поръчка извън графика, при която основанието за провеждане на процедурата не биха могли да бъдат предвидени или в случаите на промяна на потребностите на заявителите, или промяна на приоритетите, или на разполагаемия финансов ресурс, Възложителят може да разреши откриването и провеждането на процедура за възлагане на обществена поръчка по ЗОП, която не е включена в план – графика, при възможност за финансово обезпечаване. 
 (2) В случаите по ал. 1 съответният заявител изготвя докладна записка, която съдържа:
1. описание на необходимостта от възлагане на обществена поръчка;
2. предмет на обществената поръчка;
3. прогнозна стойност, както и кратко описание на начина на нейното определяне (пазарно проучване, предходни договори, индикативин оферти и др.);
4. приложения – технически спесификации, индикативни оферти, пазарни справки и др. (ако е приложимо).
(3) Към докладната записка се прилага справка, изготвена от главния счетоводител в дирекция ФДУСОП с обобщена информация относно направените разходи за обществени поръчки с идентичен или сходен предмет, с оглед на правилното определяне на реда за възлагане на обществената поръчка.
(4) Докладната се съгласува с директора на дирекция ФДУСОП, директора на дирекция ПДАОЧР, главния секретар и финансовия контрольор. 
(5) Председателят на КЗП одобрява или отхвърля предложението за възлагане на обществена поръчка извън утвърдения план – график, с резолюция.
 (6) Изменението/актуализирането на план – графика на обществените поръчки се извършва с допълнително приложение по образец, съгласно Приложение № 3 към настоящите Правила, което съдържа същите реквизити на първоначално утвърдения план – график и е неразделна част от него. Приложението се изготвя от главния експерт/юрисконсулт в дирекция ФДУСОП и се съгласува и утвърждава по същия ред, както план-графика, както и се номерира с пореден номер и дата. 
 (7) Всяко тримесечие на текущата година определен служител от дирекция ФДУСОП изговя докладна записка за договорите за обществени поръчки, чиито срокове изтичат през следващато тримесечие. Докладната се съгласува с главния счетоводител от дирекция ФДУСОП, директора на дирекция ФДУСОП, директора на дирекция ПДАОЧР, главния секретар и финансовия контрольор. 

Глава трета
[bookmark: _Toc399833638]ПРОФИЛ НА КУПУВАЧА.
ДОКУМЕНТИ, ПОДЛЕЖАЩИ НА ПУБЛИКУВАНЕ.

Чл. 12 (1) За обществените поръчки на стойност по чл. 20, ал. 1 – 3 и 7 от ЗОП,  Възложителят осигурява чрез Профила на купувача, който се поддържа на Централизираната електронна платформа по чл. 39а, ал. 1 от ЗОП, публичност на: 
1. информацията по чл. 36 от ЗОП;
2. друга относима информация във връзка с възлагането на обществени поръчки по преценка на Възложителя. 
 (2) Всяка обществена поръчка по ал. 1 получава уникален номер, който се състои от три части, както следва:
1. първа част – партидата на Възложителя;
2. втора част – година на откриване на обществената поръчка;
3. трета част – 4 – цифрено число, което представлява служебен номер на поредното вписване на обществената поръчка на съответния Възложител за годината и се получава автоматично от платформата.
(3) Документите, които се отнасят до определена обществена поръчка, се обособяват в отделна електронна преписка на Профила на купувача с различен номер. 
Чл. 13 Възложителят осигурява публичност на следната информация:
1. решенията по чл. 22, ал. 1 и 8 от ЗОП;
2. обявленията по чл. 35, ал. 1 от ЗОП;
3. обявленията, свързани с провеждане на процедурите по чл. 18, ал. 1, т. 12 и 13 от ЗОП – за оповестяване на откриването, промените, възлагането на поръчките и изменението на договорите;
4. поканите за участие в процедурите по чл. 18, ал. 1, т. 8 – 10 и 13 от ЗОП; 
5. обявленията за приключване на договорите за обществени поръчки и рамковите споразумения;
6. обявите за събиране на оферти, поканите до определени лица по чл. 191, ал. 1, както и обявления за възлагане на обществени поръчки на стойност по чл. 20, ал. 3 или 7 от ЗОП;
7. документациите за обществени поръчки, с изключение на случаите на чл. 32, ал. 3 и 4 от ЗОП;
8. поканите по чл. 34, ал. 1 и 2 от ЗОП;
9. разясненията, предоставени от възложителите във връзка с обществените поръчки;
10. протоколите и докладите на комисиите при възлагане на поръчките, съответно на журито в конкурс за проект;
11. договорите за обществени поръчки и рамковите споразумения, както и приложенията към тях, с изключение на тези, които са публикувани като част от документацията;
12. договорите за подизпълнителите заедно с приложенията към тях;
13. допълнителните споразумения за изменения на договорите за обществени поръчки и рамковите споразумения заедно с приложенията към тях;
14. правилата и критериите по чл. 141, ал. 5 от ЗОП;
15. становищата на Агенцията по обществени поръчки по чл. 232, ал. 8 и чл. 233, ал. 4, както и тези по чл. 235, ал. 3 от ЗОП, когато е сключено допълнително споразумение;
16. информацията, свързана с проведени пазарни консултации; 
17. договорите, за които е публикувано обявление за възлагане на поръчка по чл. 26, ал. 1, т. 3 от ЗОП, заедно с приложенията към тях;
18. допълнителните споразумения за изменения на договорите по предходната точка заедно с приложенията към тях; 
19. докладите за резултатите от предварителния контрол за законосъобразност по чл. 237б, ал. 3 от ЗОП; 
20. друга относима информация във връзка с възлагането на обществени поръчки по преценка на възложителя.
Чл. 14 (1) Информацията, посочена в чл. 13 от Правилата, се публикува съгласно нормативно определените срокове, и тези, посочени в чл. 19а, ал. 2 от Правилника за прилагане на Закона за обществените поръчки (ППЗОП).
(2) В структуриран вид се въвеждат, съхраняват и публикуват данни на база на документите по чл. 13 от Правилата, най-малко за:
1. прогнозна стойност;
2. минимални изисквания към изпълнителя, в случаи и по ред, определени с правилника за прилагане на закона;
3. стойност при сключване на договор;
4. стойност при изменение на договор;
5. предложените от изпълнител единични цени на стоки и услуги в случаи и по ред, определени с правилника за прилагане на закона;
6. ценовите предложения на участниците по ред, определен в правилника за прилагане на закона;
7. точно астрономическо време на настъпили събития в рамките на процедура, определени с правилника за прилагане на закона;
8. брой подадени оферти;
9. брой класирани оферти;
10. процента на участие на членовете на обединение, в случай че участва такова;
11. стойностите на договорите с подизпълнители, наименованията им и техните идентификационни номера. 
(3) При публикуване на документите за обществената поръчка се заличава защитената със закон информация, като се посочва правното основание за заличаването.
Чл. 15 (1) Служителите на КЗП с администраторски права в ЦАИС ЕОП се определят със заповед на председателя на КЗП. 
(2) В КЗП дейностите, свързани с публикуване на документи в Профила на купувача и изпращането им в Регистъра за обществени поръчки се извършва от системния администратор или други определени за тази цел служители на КЗП. 
(3) Достъпът до профила на купувача е свободен и не може да се обвързва с въвеждането на плащания или други технически условия. 
(4) За дата на публикуване на документите се приема датата, отбелязана в Профила на купувача за всеки един от тях. 
Чл. 16 (1) В срок до 15 март всяка година определен служител от дирекция ФДУСОП изготвя обобщена информация по чл.230, ал.1, т.7 от ЗОП, в която се посочват всички разходвани средства за обществени поръчки на стойност по чл. 20, ал. 4 и 6 от ЗОП през предходната година, която съгласува с главния счетоводител и директора на дирекция ФДУСОП. 
(2) В срок най-късно до 31 март всяка година системният администратор на КЗП или друг определен за тази цел служител попълва и подава обобощената информация по чл. 230 от ЗОП в АОП чрез Централизираната автоматизирана информационна система „Електронни обществени поръчки“ на адрес http://app.eop.bg/.

Глава четвърта
[bookmark: bookmark2]ПОДГОТОВКА НА ПРОЦЕДУРА ЗА ВЪЗЛАГАНЕ НА ОБЩЕСТВЕНИ ПОРЪЧКИ. ПОДАВАНЕ И ПРИЕМАНЕ НА ЗАЯВЛЕНИЯ ЗА УЧАСТИЕ И
[bookmark: bookmark3][bookmark: bookmark4]ОФЕРТИ ЧРЕЗ ЦЕНТРАЛИЗИРАНАТА ЕЛЕКТРОННА ПЛАТФОРМА

Чл. 17 (1) Документацията за участие се изготвя за всяка обществена поръчка, която съгласно утвърдения план-график, предстои да се възлага с процедура по ЗОП. 
(2) Документацията за участие при провеждане на процедури по ЗОП има задължителното съдържание съгласно разпоредбите на ЗОП.
(3) Когато при подготовката на документация за обществена поръчка са участвали външни лица, възложителят задължително следва да ги посочи в информацията по чл. 44, ал. 3, т. 1 от ЗОП при съобразяване с изискванията на Закона за защита на личните данни, като за юридическите лица се отбелязва наименованието и код по БУЛСТАТ, съответно код по ЕИК, а за физическите лица – имена и месторабота, а при необходимост – и друга информация съгласно чл.29, ал.1 от ППЗОП. Лицата, които участват при подготовката на документация за обществена поръчка, са длъжни до откриване на продедурата да пазат в тайна всички данни и обстоятелства, които са им станали известни във връзка с работата. 
Чл. 18 (1) Когато отговорното за подготовката на заданието структурно звено не разполага с административен капацитет за изготвянето му, заявителят може да отправи искане за привличане на външен експерт с образование, квалификация и опит в областта, съобразно предмета на поръчката.
(2) Условията по привличането и заплащането на външния експерт за подготовката на заданието за всяка контретна поръчка се определят с договор, сключен между КЗП и външния експрет.
(3) Председателят на КЗП издава заповед, с която назначава комисия за подготовка на документацията по обществената поръчка и публикуването в Профила на купувача.
Чл. 19 (1) Служителите, определени със заповед на председателя на КЗП, подготвят проекта на документация за участие в процедура по ЗОП, която включва регламентираните в ЗОП и правилника за прилагането му документи. Проектът на договор задължително следва да съдържа клаузи относно реда за приемане на свършената работа, отговорност при неизпълнение, условия и ред за прекратяването му и други клаузи, предвидени в чл.69 от ППЗОП. Техническата спесификация и/или методиката за оценка на офертите се подписват от лицата, които са ги разработили. Документацията за участие при провеждане на процедури по ЗОП има задължително съдържание по чл.31 от ЗОП.
(2) Изготвеният проект на документация се съгласува с финансовия контрольор на КЗП по отношение на съответствието на документацията с разпоредбите на действащото законодателство, с директора на дирекция ФДУСОП по отношение на прогнозна стойност на поръчката и наличието на финансов ресурс. Дирекция ФДУСОП изготвя справка, която съдържа информация относно стойността на поетите разходи и/или на сключените договори и/или открити процедури за възлагане на обществени поръчки, за които още не са сключени договори с предмет, идентичен или сходен с посочения в документацията предмет на поръчката и извършва анализ относно изпълнението на действащите договори със същия предмет, наличието на предложения за възлагане на идентични или сходни дейности, които са части от предмета на една обществена поръчка, размера на разходите за последните 12 месеца за периодични повтарящи се доставки и услуги и необходимостта от корекция при спазване на разпоредбата на чл.21 от ЗОП. 
(3) След съгласуването цялата документация се представя на председателя на КЗП за утвърждаване.
(4) След утвържаването на документацията от Възложителя, отговорното/е лице/а по заповедта въвежда/т данните за обществената поръчка в системата за случаен избор на Агенцията по обществени поръчки за осъществяване на контрол.
(5) В случай, че процедурата бъде избрана за осъществяване на контрол по чл. 232, ал. 1 от ЗОП, в тридневен срок от избирането й, подписаните проекти на документи по чл. 122, ал. 1 от ППЗОП се изпращат в АОП по реда на чл.117, ал.1 от ППЗОП от отговорното лице/а определено/и в заповедта за изготвяне на документацията.
(6) Предварителното становище на АОП по чл. 122в, ал. 1 от ППЗОП, съответно по чл. 124, ал. 3 от ППЗОП, в случай на констатации, водещи до изменение и/или допълнение на изпратените проекти на документи по процедурата, се предоставя за разглеждане от комисията за изготвяне на документацията.
Чл. 20 (1) След подпис на решението и поканата (в приложимите случаи) от възложителя, същите се регистрират в деловодството на КЗП. 
(2) В деня на регистриране на документите по ал. 1 полученият изходящ номер се нанася в електронната форма на решението в ЦАИС ЕОП, сверява се с графика на поръчката, след което се предоставя възможност на възложителя да подпише решението с валиден електронен подпис. След подписването му, документите се изпращат за публикуване в РОП от отговорното лице съгласно заповедта. 
(3) В деня на публикуването им в регистъра документите се публикуват в електронна преписка на поръчката в профила на купувача в ЦАИС ЕОП.
		Чл. 21 (1) В случаите, когато в законоустановения срок постъпи писмено искане за разяснение по условията на поръчката, проектът на разяснение се изготвя от комисията за изготвяне на документацията и преди подписването му от председателя на КЗП или друго упълномощено за тази цел длъжностно лице. 
		(2) Разясненията се предоставят чрез публикуване в профила на купувача в ЦАИС ЕОП в нормативно определените срокове от отговорното за това лице, определено в заповедта за комисия.
Чл. 22 (1) При възлагането на обществени поръчки, включително чрез динамична система за покупки, рамково споразумение и квалификационна система, както и при провеждане на конкурси за проект, се използва централизирана електронна платформа.
(2) Възложителят използва платформата при:
1. подготовка на решения, обявления, обяви за събиране на оферти и покани до определени лица;
2. искане и предоставяне на разяснения;
3. изпращане на покани;
4. подаване на заявления за участие, оферти и конкурсни проекти;
5. публикуване на документите по чл. 36, ал. 1 от ЗОП;
6. връчване на решенията на възложителите в случаите, определени в закона;
7. обмен на информация и документи във връзка с разглеждане на заявления за участие, оферти и конкурсни проекти.
(3) По изключение, възложителят може да не изисква използване на платформата по ал. 1 при изготвяне и/или представяне на оферти, когато поради специализирания характер на обществената поръчка се налага използването на специфични инструменти и устройства, или формати на файлове, поддържани от приложения, които не са общодостъпни и не могат да се предоставят на възложителя за изтегляне или използване от разстояние, включително когато са включени в лицензионна схема за защита на авторски права. В документацията възложителят указва начина за изготвяне и/или представяне на офертите и посочва писмени мотиви, които се публикуват в досието на поръчката.
(4) Платформата по ал. 1 не се използва за представяне на мостри или макети, които не могат да бъдат предадени с електронни средства.
(5) В случаите, когато не се използва платформата по ал. 1, обменът на информация се осъществява чрез пощенска или друга подходяща куриерска услуга или комбинация от тях и електронни средства.
(6) При поръчки за строителство и при конкурси за проект, възложителят може да изиска при изготвянето на офертите или проектите използването на специални инструменти за електронно моделиране на информация, които не са общодостъпни. В тези случаи възложителят осигурява подходящи средства за достъп до тези инструменти.
Чл. 23 При настъпване на системната дата за отваряне на заявленията за участие/офертите, системата отваря хранилището с подадените заявления за участие/оферти в конкретната обществена поръчка.
Чл. 24 (1) Документи, свързани с участие в обществени поръчки, се подават чрез платформата по чл. 39а от ЗОП.
(2) Когато заявленията за участие или офертите, или части от тях, не се подават чрез платформата или чрез други електронни средства - в случаите по чл. 39а, ал. 9 и 10 от ЗОП, те се представят в запечатана непрозрачна опаковка от участника или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.
(3) Върху запечатаната непрозрачна опаковка се посочват: наименованието на кандидата или участника; адрес за кореспонденция, телефон и по възможност - факс и електронен адрес; наименованието на поръчката и когато е приложимо - обособените позиции, за които се подават документите.
(4) При приемане на оферта на хартиен носител, служител от деловодството на КЗП, отбелязва върху плика поредния входящ номер, датата и часа на получаването, за което на приносителя се издава документ. Входящият номер на офертата се отбелязва и върху пакета с представените от кандидата мостри, когато такива са представени. Когато мостри или макети се представят след офертата, изпратена чрез платформата, върху опаковката, освен информацията по ал. 3, се посочва и номерът на офертата.
(5) Служител от деловодството на КЗП изготвя регистър, който, ведно с постъпилите за участие в процедурата оферти на хартиен носител, с протокол се предоставя на председателя на комисията по ЗОП в деня на отваряне на офертите. Протоколът се подписва от предаващото лице и от председателя на комисията.
(6) В регистъра по ал. 5 се отбелязват:
1. подател на офертата или заявлението за участие;
2. номер, дата и час на получаване;
3. причини и информация за върнати заявления за участие или оферти.
(7) Не се приемат за участие в процедурата оферти, които са представени след изтичането на крайния срок за подаване на оферти или са подадени в незапечатана опаковка или в опаковка с нарушена цялост.

Глава пета
[bookmark: bookmark5]РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ  

Чл. 25 (1) За разглеждането, оценката и класирането на офертите, председателят на КЗП/възложителят/ със заповед определя комисия, която включва нечетен брой членове, съобразно нормативните изисквания.
(2) Заповедта по ал. 1 съдържа:
1. поименния състав и лицето, определено за председател;
2. сроковете за извършване на работата;
3. място на съхранение на документите, свързани с обществената поръчка, до приключване на работата, когато е приложимо.
(3) Членове на комисията по чл. 25, ал. 1 от правилата могат да са и външни лица.
(4) С всяко от лицата, привлечени като председател или член на комисията в случаите по чл. 25, ал. 3 от правилата, възложителят сключва писмен договор.
(5) Председателят на комисията по чл. 25, ал. 1 от правилата:
1. свиква заседанията на комисията и определя график за работата й;
2. информира ъзложителя за всички обстоятелства, които препятстват изпълнението на поставените задачи в посочените срокове;
3.  отговаря за правилното съхранение на документите, които не са в платформата, до приключване на работата на комисията;
4. прави предложения за замяна на членове на комисията при установена невъзможност някой от тях да изпълнява задълженията си.
(6) Членовете на комисията:
1. участват в работата на комисията;
2. лично разглеждат документите, участват при вземането на решения и поставят оценки на офертите;
3. подписват всички протоколи и доклади от работата на комисията.
(7) Решенията на комисията се вземат с обикновено мнозинство. 
(8) Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от доклада по чл. 103, ал. 3 от ЗОП.
(9) Членовете на комисията декларират липсата на конфликт на интереси с кандидатите или участниците и с лицата по чл. 54, ал. 2 и 3 от ЗОП преди разглеждане на документите за съответствие с изискванията към личното състояние и критериите за подбор, поставени от възложителя, а в случаите по чл. 104, ал. 2 и чл. 181, ал. 2 от ЗОП – преди разглеждане на техническото и ценовото предложение.
(10) Всеки член на комисията по чл.25, ал. 1 от правилата е длъжен да си направи самоотвод, когато установи, че:
1. по обективни причини не може да изпълнява задълженията си;
2. е налице или в хода на процедурата е възникнал конфликт на интереси.
(11) Възложителят е длъжен да отстрани член на комисията, за когото установи, че е налице конфликт на интереси с кандидат или с участник. 
(12) В случаите по чл.25, ал. 10 и 11 от правилата възложителят определя със заповед нов член. 
(13) В случаите по чл.25, ал. 10 и 11 от правилата действията на отстранения член, свързани с разглеждане на заявленията за участие и/или офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член. 
(14) Членовете на комисията са длъжни да пазят в тайна обстоятелствата, които са узнали във връзка със своята работа в комисията, включително да опазват документите от неправомерен достъп.
[bookmark: to_paragraph_id29453780]Чл. 26 (1) Комисията и всеки от членовете й са независими при изразяване на становища и вземане на решения, като в действията си се ръководят единствено от закона.
(2) Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на кандидат или участник.
(3) Всеки член на комисията представя декларация за обстоятелствата по чл. 103, ал. 2 от ЗОП след узнаване на кандидатите или участниците.
Чл. 27 (1) В случай, че в КЗП няма служители с необходимата професионална квалификация, в състава на комисията се включват външни лица в съответствие с изискванията на чл. 51, ал. 3 от ППЗОП. Предложението за включване на външни лица се прави до възложителя от дирекцията, за чиито нужди е необходимо възлагането на поръчката или от главния секретар на КЗП.
		(2) Когато се налага привличане на външно лице, в качеството му на председател или член на комисията, заявителят посочва в докладна записка необходимостта от включване на съответното лице/лица. В доклада се включва информация за: 
		1. областта на професионална компетентност на външния експерт; 
		2. дали външният експерт да бъде избран от списъка по чл. 229, ал. 1, т. 17 от ЗОП или не;
		3. конкретно лице, което да бъде привлечено като външен експерт (ако има такова) и мотиви за избора му; 
4. размер на възнаграждението на лицето;
5. Към докладната записка се прилагат доказателства за професионалната компетентност на предложения външен експерт (ако е приложимо).
(3) В случай на одобрение на предложението по ал. 1 възложителят сключва писмен договор със съответния външен експерт.
Чл. 28 (1) Комисията извършва разглеждането, оценката и класирането на офертите на кандидатите, съгласно разпоредбите на ЗОП, ППЗОП и изискванията на възложителя. 
Чл. 29 (1) След приключване на работата си, комисията по чл. 25, ал. 1 от правилата представя окончателен доклад по чл. 103, ал. 3 или протокол по чл. 181, ал. 4 от ЗОП за резултатите от работата си с всички приложени към него документи, събрани в хода на работа на комисията, като: протоколи, оценителни таблици, мотиви за особени мнения. 
(2) Окончателният доклад по чл. 103, ал. 3 от ЗОП и чл. 60, ал. 1 от ППЗОП се подписва от всички членове на комисията и задължително съдържа следните реквизити:
1. състав на комисията;
2. кратко описание на работния процес;
3. кандидатите и участниците в процедурата;
4. действията, свързани с отваряне, разглеждане и оценяване на всяка от офертите, заявленията за участие и проведените преговори, когато е приложимо;
5. класиране на участниците, когато е приложимо;
6. предложение за отстраняване на кандидати или участници, заедно със съответните мотиви, когато е приложимо;
7. мотивите за допускане или отстраняване на всеки кандидат или участник;
8. предложение за сключване на договор с класирания на първо място участник или за прекратяване на процедурата със съответното правно основание, когато е приложимо;
9. описание на представените мостри и/или снимки, когато е приложимо.
	(3) В протокола на комисията по чл. 181, ал. 4 от ЗОП се посочват номер и дата на протоколите от извършване на подбора на участниците, разглеждането, оценката и класирането на офертите и се описват предложенията на комисията за вземане на решение от Възложителя. Протоколът се подписва от всички членове на комисията и се представя на Възложителя с доклад от председателя на комисията по ЗОП.
Чл. 30 (1) Докладът или протоколът по чл. 181, ал. 4 от ЗОП се представят на възложителя за утвърждаване.
(2) [bookmark: bookmark6]В 10-дневен срок от утвърждаване на доклада/протокола, възложителят издава решение за определяне на изпълнител или за прекратяване на процедурата.

Глава шеста
ПРАВИЛА ЗА ВЪЗЛАГАНЕ НА ОБЩЕСТВЕНИ ПОРЪЧКИ НА НИСКА СТОЙНОСТ ЧРЕЗ ПУБЛИКУВАНЕ НА ОБЯВА ЗА ПОЛУЧАВАНЕ НА ОФЕРТИ ИЛИ ЧРЕЗ ИЗПРАЩАНЕ НА ПОКАНА ДО ОПРЕДЕЛЕНО ЛИЦЕ/ЛИЦА

Чл. 31 (1) За провеждането на процедурите по глава двадесет и шеста от ЗОП, възложителят със заповед определя работна група за изготвяне на документация. 
(2) Докладът на работната група съдържа предмета на обществената поръчка, изискванията към съответния обект, а когато е приложимо - и количеството или обема, критерия за оценка на офертите, показателите за избор, които да залегнат в методиката за оценка, прогнозна стойност, мотиви за избора на процедура (в случаите на чл. 191 от ЗОП), както и други изисквания, ако има такива. Докладът ведно с документацията се представя на възложителя за одобрение.
Чл. 32 (1) Възложителят със заповед определя комисия от нечетен брой лица, които да разгледат и оценят получените оферти.
(2) За лицата по ал. 1 се прилагат изискванията по чл. 51, ал. 8-10 и 13 от ППЗОП. След получаване на списъка с участниците, лицата по ал. 1 попълват декларация по чл. 103, ал. 2 от ЗОП. Такава декларация се попълва и на всеки етап от процедурата, когато настъпи промяна в декларираните данни от членовете на комисията по ЗОП.
(3) Оферти, получени чрез платформата, се отварят по реда на чл. 54, ал. 2 от ППЗОП. Когато офертите не са получени чрез електронни средства, комисията ги отваря по реда на тяхното постъпване и оповестява съдържанието на офертите.
(4) Комисията съставя протокол за разглеждането и оценката на офертите и за класирането на участниците.
(5) Протоколът се представя на възложителя за утвърждаване, след което в един и същ ден се изпраща на участниците и се публикува в ЦАИС.

Глава седма
ВЪЗЛАГАНЕ НА ПОРЪЧКИ НА СТОЙНОСТИ СЪГЛАСНО ЧЛ. 20, АЛ. 4 ОТ
ЗОП. ДИРЕКТНО ВЪЗЛАГАНЕ НА ОБЩЕСТВЕНИ ПОРЪЧКИ

Чл. 33 (1) Когато прогнозната стойност на обществена поръчка е под праговете по чл. 20, ал. 4 от ЗОП, тя може да се възложи директно от Възложителя. Процедурата се осъществява при облекчен режим, с цел своевремено и ефективно обезпечаване на  нуждите на КЗП, вкл. териториалните й звена с доставки, услуги и строително – ремонти дейности, при спазване на изискванията на ЗОП. 
(2) Директното възлагане в КЗП се инициира на базата на следните документи:
1. Докладна записка от заявителите по чл. 3, ал. 1 и 2 от Правилата, която съдържа: описание на необходимостта, предмета и прогнозна стойност на обществената поръчка, както и описание на начина на нейното определяне (пазарно проучване, предходни договори, индикативин оферти и др.), с приложени  оферта/ и на конкретния изпълнител и/или няколко оферти, с оглед мотивиране избора на изпълнителя (ако е приложимо).   Докладната записка се съгласува с директора на дирекция ФДУСОП, директора на дирекция ПДАОЧР, главния секретар и финансовия контрольор.  След утвърждаване от  председателя на КЗП същата се насочва за изпълнение  по реда на Вътрешните правила за регламентиране на вътрешния оборот на електронни документи и документи на хартиен носител в КЗП.
2. Докладна записка за изтичащите договори през съответното тримесечие, изготвена съгласно чл. 11, ал. 7 от Правилата, когато прогнозната стойност на поръчката попада в обхвата на чл. 20, ал. 4 от ЗОП. При необходимост от подновявяне на договори за периодични доставки или услуги, ползвани за нуждите на КЗП, след устно или писмено  одобрение от Възложителя, юрисконсулт от дирекция ПДАОЧР изговя проект на договор или допълнително споразумение, съобразени с условията на съществуващия договор и разпореждането на Възложителя. Проектът на договор може да бъде изготвен и от Изпълнителя. В този случай, юрисконсулт от дирекция ПДАОЧР извършва преглед на договора и го съгласува. Изготвеният проект на договор се съгласува и подписва по  приложимите правила. 
3. Одобрена оферта от Възложителя. Когато стойността на поръчката попада в обхвата на чл. 20, ал. 4 от ЗОП, Възложителят може да изисква и преглежда оферти от потенциални изпълнители. При положително решение и съобразно поставената резолюция, одобрената оферта се насочва за изпълнение  по реда на Вътрешните правила за регламентиране на вътрешния оборот на електронни документи и документи на хартиен носител в КЗП.
Чл. 34 В случай, че в иницииращите документи по чл. 33, ал. 2, т. 1 и т. 3 от Правилата е описана еднократна доставка или услуга (с изключение на СМР), то разходът може да се извърши без писмен договор, като доказването му се извършва на база първични платежни документи съгласно чл. 20, ал. 5 от ЗОП.  
Чл. 35 При възлагане на обществени поръчки по чл. 33 от Правилата, дирекция ФДУСОП следи в рамките на предходните 12 месеца да не бъдат надвишавани опредлените стойностни прагове по чл. 20, ал. 4 от ЗОП. 

Глава осма
ЦЕНТРАЛИЗИРАНО ВЪЗЛАГАНЕ. ВЪТРЕШЕН КОНКУРЕНТЕН ИЗБОР

Чл. 36 (1) КЗП ползва централизираните обществени поръчки, провеждани от Централния орган за покупки (ЦОП), възлагани чрез Системата за електронно възлагане на обществените поръчки (СЕВОП) и Централизираната автоматизирана информационна система за електронни обществени поръчки (ЦАИС ЕОП), като провежда процедури на вътрешен конкурентен избор за сключване на договори по рамковите споразумения на ЦОП.
(2) Ползването на централизираните обществени поръчки не е задължително за поръчки, финансирани или съфинансирани със средства по програми или фондове на Европейския съюз, със средства от други държави или от международни или чуждестранни организации.
(3) Ползването на централизираните обществени поръчки не е задължително, когато за срока на действие на рамковото споразумение на ЦОП възлаганите доставки/услуги са с прогнозна стойност, по-ниска от тази по чл. 20, ал. 4 от ЗОП, определена съобразно правилата на чл. 21 от ЗОП.
(4) Достъпът до поръчките в СЕВОП и ЦАИС ЕОП се предоставя от системния администратор на КЗП или друг определен за тази цел служител. 
Чл. 37 (1) Искането на ЦОП за информация (заявка) относно потребността от стоки/услуги по планираните от тях поръчки се резолира до дирекция ФДУСОП и ПДАОЧР. Дирекция ФДУСОП обобощава заявките, подадени от структурните звена в КЗП, в т.ч. дирекции (включително главна дирекция и отдели в централно управление), териториални звена и ръководители на проекти.
(2) Обобщената информация (заявка) за необходимите стоки/услуги се съгласува директора на дирекция ФДУСОП, директора на дирекция ПДАОЧР, финансовия контрольор и главния секретар и се подава чрез СЕВОП в указания срок от системния администратор или друг определен служител на КЗП. 
(3) Когато няма необходимост от стоките/услугите, планирани от ЦОП и информация (заявка) няма да бъде подавана, дирекция ФДУСОП изготвя уведомително писмо до ЦОП.
Чл. 38 (1) Искане от ЦОП на разяснения по представени технически спецификации или за участие в комисии, или друга информация се резолира до дирекция ФДУСОП и дирекция ПДАОЧР.
(2) Отговорът се предоставя по реда на Вътрешните правила за регламентиране на вътрешния оборот на електронни документи и документи на хартиен носител в КЗП.  
Чл. 39 (1) Уведомлението от ЦОП за сключено рамково споразумение се резолира до дирекция ФДУСОП и дирекция ПДАОЧР. 
(2) Главният експерт/юрисконсулт по обществените поръчки от дирекция ФДУСОП с докладна записка до председателя на КЗП инициира провеждането на вътрешен конкурентен избор.   
(3) В докладната по ал. 2 се излагат обстоятелствата по поръчката (наименование, стойност на подадената заявка по поръчката, прогнозна стойност, длъжностни лица, вкл. председател, които ще участват в комисията за разглеждането и класирането на офертите и др.). Към докладната записка се прилагат попълнени типовите документи/образци към рамковото споразумение, публикувани в ЦАИС ЕОП за провеждане на конкурентния избор (покана до изпълнителите по рамковото споразумение с приложенията - договор, декларация и др.), както и техническо и ценово предложение (попълнени в ЦАИС ЕОП), и др. Техническа спецификация се изготвя при необходимост и също се прилага към докладната записка.
 (4) Поканата се изпраща чрез ЦАИС ЕОП, по реда на ЗОП и ППЗОП от системния администратор или друг определен служител на КЗП, който публикува документите в параметрите на поръчката в ЦАИС ЕОП, отразява статута на поръчката в графика в ЦАИС ЕОП и публикува всички необходими документи по поръчката в профила на купувача в ЦАИС ЕОП. 
Чл. 40 (1) Дирекция ПДАОЧР изготвя проект на заповед за назначаване на комисията за разглеждане и оценка, която съдържа:
1. нечетен брой членове на комисията (в т.ч. председател, редовни и резервни членове);
2. действията, които трябва да извърши комисията и задачите, които трябва да изпълни;
3. дата, час и място на отваряне на офертите;
4. срок за извършване работата на комисията;
5. отговорното лице за публикуване на документи и информация в профила на купувача в ЦАИС ЕОП.
(2) Заповедта се съгласува от директора на дирекция ПДАОЧР, директора на дирекция ФДУСОП, финансовия контрольор и главния секретар на КЗП. Съгласуваният проект се представя за подпис на Възложителя.
Чл. 41 (1) Комисията по чл. 40 от правилата след приключване на работата си представя на Възложителя доклад за резултатите с приложени към него протокол/и, всички събрани в хода на процедурата документи и проект на решение за класиране на участниците и определяне на изпълнител на поръчката или за прекратяване на процедурата.
(2) Проектът на решение за класиране на участниците и определяне на изпълнител или за прекратяване на процедурата на поръчката се изготвя от служител/и - член/ове на комисията по чл. 40 от правилата, съдържащо реквизитите по чл. 22, ал. 5 от ЗОП и разпореждане относно публикуване на решението, доклада и документите от работата на комисията в профила на купувача в ЦАИС ЕОП. 
Чл. 42 (1) Когато в рамковото споразумение не са определени всички условия, действащ договор със същия предмет може да се запази при преценка, че не могат да се договорят по-изгодни условия въз основа на рамковото споразумение. Преценката се прави след провеждане на процедура на вътрешен конкурентен избор по рамковото споразумение. С докладна записка до председателя на КЗП или друго упълномощено за тази цел длъжностно лице се прави предложение за прекратяване или оставяне в сила на действащия договор.  
(2) След одобряване на докладната по ал. 1 се предприемат действия по прекратяване на действащия договор или прекратяване на процедурата на вътрешен конкурентен избор.
Чл. 43 До ЦОП се изпращат: 
1. Информация за сключените, изменени договори и копия от влезлите в сила съдебни решения, с които е установено неизпълнение на договори. 
2. Информация за изпълнените и прекратени договори.
3. Уведомление за прекратените процедури на вътрешен конкурентен избор.
4. Всяка друга информация във връзка с изпълнението на ПМС № 385/2015 г. се подготвя и изпраща съобразно компетентностите на отделните дирекции и съгласно Вътрешните правила за регламентиране на вътрешния оборот на електронни документи и документи на хартиен носител в КЗП.

[bookmark: bookmark7]Глава девета
ДОГОВОР ЗА ОБЩЕСТВЕНА ПОРЪЧКА, СКЛЮЧЕН СЛЕД ПРОВЕДЕНА ПРОЦЕДУРА ПО ЧЛ. 20, АЛ. 1, 2 И 3 ОТ ЗОП

Чл. 44 (1) Възложителят сключва договор за обществена поръчка с участника, определен за изпълнител. След влизането в сила на решението за определяне на изпълнител, страните уговарят датата и начина за сключване на договора. Когато определеният за изпълнител участник откаже да сключи договор или не изпълни някое от условията по чл. 112, ал. 1 от ЗОП, или не докаже, че не са налице основания за отстраняване от процедурата, Възложителят може да прекрати процедурата с мотивирано решение или да измени влязлото в сила решение в частта за определяне на изпълнител и с мотивирано решение да определи за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.
(2) Договорът за обществена поръчка съдържа най-малко следната информация:
1. данни за страните, датата и мястото на сключване на договора;
2. предмет;
3. цена, ред и срокове за разплащане;
4. срок или продължителност на изпълнение на поръчката, а при поетапно изпълнение - и междинни срокове;
5. права и задължения на страните, вкл. задължение за изпълнителя да сключи договор за подизпълнение, когато е обявил това в офертата си;
6. предвидени опции и подновявания (когато е приложимо);
7. размер и условия за задържане и освобождаване на гаранциите, свързани с изпълнението на договора, включително - поетапното освобождаване;
8. ред за приемане на работата;
9. условия и ред за прекратяване на договора;
10. отговорно лице за изпълнение на договора - служител от администрацията на КЗП.
(3) Необходимата информация се попълва в договора (изготвен съответно в два еднообразни екземпляра) от член на комисията по чл. 103 от ЗОП.
(4) Договорът по ал. 1 включва задължително (като приложения) всички предложения от офертата на участника, въз основа на които е определен за изпълнител.
Чл. 45 (1) Договорът се сключва в сроковете и при условията на ЗОП.
(2) Договорът се изготвя и подписва в два еднообразни оригинални екземпляра.

Глава десета
ПРЕКРАТЯВАНЕ НА ПРОЦЕДУРА ЗА ВЪЗЛАГАНЕ
 НА ОБЩЕСТВЕНА ПОРЪЧКА

Чл. 46 (1) Прекратяването на процедура по обществена поръчка се извършва по реда и при условията на чл. 110 от ЗОП. 
(2) Изготвя се докладна записка от лицето, което е било председател на комисията за извършване на подбор, разглеждане и оценка на офертите на съответната обществена поръчка, подпомогнато от останалите членове на комисията до възложителя. 
(3) Докладната записка следва да съдържа описание на обстоятелствата, правното основание за прекратяване и мотиви. Към докладната записка се прилагат доказателства, в случай че има такива.
Чл. 47 (1) След положителна резолюция за прекратяване на процедурата, председателят на комисията за извършване на подбор, разглеждане и оценка на офертите на съответната обществена поръчка, изготвя проект на решение за прекратяване на процедурата.
(2) Проектът на решение се изготвя в съответствие с изискванията на ЗОП, ППЗОП и вида на процедурата в два екземпляра. 
(3) Публикуването на решението за прекратяване на процедурата се осъществява по реда на Глава трета от настоящите правила.

Глава единадесета
ПРОИЗВОДСТВО ПО ОБЖАЛВАНЕ

Чл. 48. (1) При постъпване на жалба по процедура за възлагане на обществена поръчка, същата се разпределя на дирекция ПДАОЧР по компетентност. 
(2) Директорът на дирекция ПДАОЧР уведомява Възложителя за всяка жалба срещу действие, бездействие или решение на Възложителя, както и за всяка наложена обезпечителна или временна мярка. 
(3) Когато с жалбата е направено искане за налагане на временна мярка „спиране на процедурата”, в деня на получаване на уведомлението по чл. 203, ал. 3 от ЗОП или най-късно на следващия работен ден, служител от дирекция ПДАОЧР, след разпореждане на Възложителя, обявява спиране на поръчката чрез функционалност в платформата ЦАИС ЕОП, с която в публичната преписка на поръчката се променя автоматично нейния статус. 
(3) Юрисконсулт от дирекция ПДАОЧР, в срок до 2 дни от получаване на уведомлението по чл. 200, ал. 1 от ЗОП за образувано производство пред КЗК, изготвя проект на становище по жалбата и прилага доказателства към него в случай на необходимост. Становището се съгласува от директора на дирекция ПДАОЧР, директора на дирекция ФДУСОП, финансовия контрольор и главния секретар и се предоставя на Възложителя за подпис. 
(4) Служителите от структурните звена - заявител и от останалите звена оказват съдействие на юрисконсулта от дирекция ПДАОЧР при подготовка на становището, като в му предоставят необходимите становища по технически въпроси, както и необходимите копия от документи, които ще се представят като доказателства в производството по обжалване. 
(5) Писменото становище, подкрепено със съответните доказателства, се изпраща в КЗК в срок от 3 работни дни от получаване на уведомлението за образувано производство пред КЗК. 
(6) След приключване на делата с влязло в сила решение дирекция ПДАОЧР уведомява Възложителя за изхода на делото и предоставя съдебните актове на дирекция ФДУСОП – за прилагане в досието на обществената поръчка. 
[bookmark: _Toc399833647]
Глава дванадесета
[bookmark: bookmark8]ПРЕДВАРИТЕЛЕН КОНТРОЛ ЗА ЗАКОНОСЪОБРАЗНОСТ И ПРИЛАГАНЕ
НА СИСТЕМАТА ЗА ДВОЕН ПОДПИС

Чл. 49 (1) В случаите, когато се сключва договор след проведена обществена поръчка по реда на чл. 20, ал. 1, 2 и 3 от ЗОП, проектът на договор, ведно с приложенията към него, се окомплектова от член на комисията по чл. 103 от ЗОП с необходимите документи по чл. 58 от ЗОП и се съгласува от председателя на комисията по ЗОП, директора на дирекция ПДАОЧР, директора на дирекция ФДУСОП и главния секретар на КЗП. 
(2) В случаите по чл. 20, ал. 4 от ЗОП, проектът на договор, ведно с приложенията към него, се окомплектова от юрисконсулта, който го е изготвил и се съгласува от директора на дирекция ПДАОЧР, директора на дирекция ФДУСОП и главния секретар на КЗП. 
Чл. 50 (1) След съгласуването, проектът на договор се предава на финансовия контрольор, който извършва проверка и се произнася по законосъобразността на поемане на задължението и/или извършване на разхода.
(2) Финансовият контрольор осъществява предварителен контрол по законосъобразност, като изразява писмено и мотивирано мнение за законосъобразност, след предоставяне на всички необходими документи, факти и обстоятелства, и при необходимост допълнително поискани от него документи. 
(3) За извършения предварителен контрол финансовият контрольор попълва контролен лист, в който изразява мнение.
(4) Финансовият контрольор изразява едно от следните мнения:
1. мнение за законосъобразност - в случаите, в които предварителният контрол не е установил факти и обстоятелства, уронващи законосъобразността на решението или действието;
2. мнение с резерви - в случаите, в които предварителният контрол е установил незаконосъобразни аспекти, свързани с решението или действието. Към мнението с резерви се прилага мотивирано становище, описващо конкретните причини за резервите;
3. отказ от мнение - в случаите, в които предоставената информация не е достатъчна или такава не е предоставена за предоставяне на обективно мнение.
Чл. 51 (1) След осъществен предварителен контрол, финансовият контрольор, изразил мнение за законосъобразност, изпраща проекта на договора ведно с всички представени документи и с контролния лист за осъществен предварителен контрол, на главния счетоводител за полагане на подпис.
(2) Главният счетоводител полага втори подпис с оглед изискванията на Закона за финансовото управление и контрол в публичния сектор и в изпълнение на задълженията си по Закона за счетоводството, след което договорът се представя на Възложителя за подпис.
Чл. 52 След осъществен предварителен контрол, финансовият контрольор, изразил мнение с резерви, при попълване на контролния лист и/или чрез изготвяне на допълнително писмено становище (доклад), мотивирано излага фактите и обстоятелствата и причините, които са довели до формиране на мнението с резерви.
Чл. 53 (1) След осъществен предварителен контрол, финансовият контрольор, изразил отказ от мнение да одобри задължението/разхода, при попълване на контролния лист и/или чрез изготвяне на допълнително писмено становище (доклад), мотивирано излага фактите и обстоятелствата, които са довели до формиране на отказа от мнение. Излага необходимостта от предоставяне на допълнителна информация и документация.
(2) Изразените мнение с резерви или отказ от мнение (в случай, че поисканата допълнителна информация по ал. 1 не е предоставена в качество и обем, които да дадат основание за изразяване на обективно мнение за законосъобразност), отразени в контролния лист и/или в становище (доклад), се представят от финансовия контрольор на възложителя. Възложителят изразява окончателно становище чрез писмена резолюция.
Чл. 54 (1) Подписаният от председателя на КЗП/Възложителя договор, ведно с приложенията, които са неразделна част от договора, се извежда с пореден регистрационен номер в деловодството на КЗП от член на комисията по чл. 103 от ЗОП, прави се копие на договора и се оставя в деловодството за съхранение. Копие на хартиен носител се предоставя на деловодството и когато договорът е подписан дистанционно с електронни подписи от страните. 
              (2) Единият от екземплярите на договора се предоставя на Изпълнителя, а вторият оригинал се предава на дирекция ФДУСОП, ведно с приложенията, оригиналите на застрахователни полици или оригиналите на банкови гаранции. 
              (3) Определен служител от  дирекция ФДУСОП попълва регистъра на сключените договори, сканира предоставените документи и ги въвежда в АИС "Електронен регистър за управление на обществени поръчки“, както и предава копие от договора на определеното лице за контакт и/или осъществяване на текущ контрол по изпълнението.

Глава тринадесета
[bookmark: bookmark9]ГАРАНЦИИ ПО ДОГОВОРИТЕ - ВИДОВЕ И ОТГОВОРНИЦИ

Чл. 55 (1) При сключване на договори за възлагане на обществени поръчки за
нуждите на КЗП се представят следните видове гаранции:
1. внесена парична сума по банковата сметка на КЗП;
2. банкова гаранция с бенефициент КЗП;
3. застраховка, която обезпечава изпълнението чрез покритие на отговорността на изпълнителя - чрез предоставени документи за застраховка (застрахователен договор/застрахователна полица и/или др. документи за застраховане) в полза на КЗП. 
(2) Гаранциите се доказват със следните документи:
1. В случаите по ал. 1, т. 1 - с разпечатка от платежното нареждане за банков превод.
2. В случаите по ал. 1, т. 2 и т. 3, банковата гаранция или застрахователния договор/застрахователната полица и/или др. документи за застраховане, които следва да бъдат оригинали.
(3) При учредена гаранция по договор под формата на банкова гаранция или застрахователен договор, както и при необходимост от актуализирането ѝ в случаите на изменение на договор за обществена поръчка, отговорното лице за изпълнението на съответния договор следи за валидността на гаранцията.
Чл. 56 (1) Гаранциите подлежат на връщане, след подписване на окончателен двустранен приемо-предавателен протокол и/или други документи, съгласно сключения договор за приемане на изпълнението. 
(2) Гаранциите се връщат в законоустановения/договорения срок (изцяло или частично), както следва:
1. гаранциите под формата на парични суми - чрез банков превод от банковата сметка на КЗП;
2. банковите гаранции или застраховките - чрез връщане на оригиналните банкови гаранции/застрахователни договори/застрахователни полици на контрагента.
	(3) Преди връщането на гаранциите, главният счетоводител от дирекция ФДУСОП изготвя копия на оригиналите и при връщането им на представител на изпълнителя, същият собственоръчно вписва върху копията на документите име на получателя, длъжност, дата и вида на документите (оригинали), които получава. Копията на гаранциите и документите към тях се съхраняват към досието на договора.

Глава четиринадесета
[bookmark: bookmark10]ТЕКУЩ КОНТРОЛ ВЪРХУ ИЗПЪЛНЕНИЕТО НА СКЛЮЧЕНИТЕ

Чл.57 (1) Контролът по изпълнението на сключен договор за обществена поръчки в КЗП се осъществява от:
1. определено длъжностно лице/служител в съответния договор или със заповед на предсетеля на КЗП;
2. структурното звено – заявител;
3. финансовия контрольор – в частта за предварителен контрол за разходите;
4. при необходимост – други компетентни структури.
(2) Текущ контрол по изпълнението на договор за обществена поръчка, се извършва през целия период на неговото действие и включва:
1. проследяване на сроковете и етапи на изпълнение;
2. приемане на доставки/услуги/СМР;
3. проверка на количествени и качествени показатели;
4. проверка на съответствието с договорните условия.
(3) Финансов контрол преди всяко плащане се извършва чрез:
1. проверка за наличието на представени документи (фактури, протоколи, приемо-предавателни протоколи);
2. удостоверяване, че плащането съотвества на реално изпълнената част от договора;
3. предварителен контрол от финансовия контрольор за законосъобразност. 
          (4) С оглед осигуряване на ефективен контрол и одитна следа служителят, водещ регистъра на договорите от дирекция ФДУСОП в 3-дневен срок от сключването на съответния договор изготвя досие за неговото изпълнеие. 
          (5) Досието за изпълнение на конкретен договор е неразделна част от досието за обществената поръчка.
           (6) Документите по изпълнение на договорите, включително оригинални фактури, копия от протоколите за приемане на изпълнението, сертификатите, както и други документи по тяхното изпълнение, се прилагат от дирекция ФДУСОП към платежните документи.
Чл. 58 (1) При изпълнение на договор, изцяло и в срок, сключен след провеждане на обществена поръчка по чл. 20, ал. 1, 2 и 3 от ЗОП, се съставя окончателен двустранно подписан приемо-предавателен протокол и/или други документи, съгласно сключения договор за приемане на изпълнението.
(2) За изпълнения договор по смисъла на чл.72 от ППЗОП служителят, водещ регистъра на договорите от дирекция ФДУСОП своевременно предоставя информацията на системния администратор  на КЗП или на друг определен служител за отразяване на платформата съгласно чл.29 от ЗОП.
Чл. 59 (1) При възникване на обстоятелства, налагащи изменение на сключения договор по чл.116, ал.1 от ЗОП от страна на Възложителя или при постъпило искане от страна на Изпълнителя, отговорното лице по договора прави мотивирано предложение с доклад до Възложителя за изменение или не на договора, като прилага копие на договора и всички относими доказателства.
(2)  Дирекция ПДАОЧР след положителна резолюция на доклада по ал. 1 изготвя проект на допълнително споразумение, което се съгласува по установения ред и се подписва от Възложителя. 
(3)  Допълнителното споразумение се  предоставя на служителя от дирекция ФДУСОП, отговарящ за воденето на регистъра на договорите, който го вписва в регистъра, прикача го в сканиран вид в АИС "Електронен регистър за управление на обществени поръчки" и го прилага към досието за изпълнение на договора. Копие от допълнителното споразумение се изпраща по електронната поща/предоставя на хартиен носител на отговорното лице по договора и в деловодството на КЗП за класиране към съответната папка, в която се съхраняват изведените договори и споразумения.
Чл. 60 (1) В случай, че  до  изтичане  на  валидността  на  гаранцията  по  договора
остават до 10 (десет) работни дни, а договорът не е изпълнен, главният експерт/юрисконсулт по обществените поръчки от дирекция ФДУСОП изготвя докладна записка до Възложителя, която се съгласува с директора на дирекция ФДУСОП, директора на дирекция ПДАОЧР, финансовия контрольор и главния сектетар на КЗП. Към докладната записка, същият прилага проект на писмо до Изпълнителя, с което се напомня за предстоящото изтичане срока на договора.
   (2) При наличието на обективни обстоятелства за удължаване срока на договор, в срок до 5 (пет) работни дни преди изтичане на валидността на представената гаранция, се представя нова/с удължен срок гаранция. 
Чл. 61 (1) При констатиране на неизпълнение на задълженията по договора от страна на Изпълнителя, отговорното лице по договора изготвя мотивиран доклад до Възложителя чрез директора на дирекцията, чиито служител е. Към доклада се прилагат копие от договора и всички относими доказателства.
(2) По разпореждане на възложителя, от дирекция ПДАОЧР се изготвя проект на покана за доброволно изпълнение до другата страна по договора, която съдържа:
1. недвусмислена покана от страна на КЗП да получи изпълнение;
2. подходящ и достатъчен срок за изпълнение на задължението;
3. предупреждение, че след изтичане на предоставения срок, изпълнението ще се търси по съдебен ред.
    (3) Поканата се подписва от председателя на КЗП/възложителя и се изпраща по пощата с обратна разписка, по електронен път или се връчва под формата на нотариална покана. Преценката за начина на изпращане на поканата се извършва след предложение от дирекция ПДАОЧР.
    (4) В случай, че Изпълнителят по договор не изпълни задължението си съгласно договора (в срок и изцяло) и/или поканата, отговорният служител по договора чрез директора на дирекцията, чиито служител е,  уведомява писмено с доклад Възложителя, като представя и цялата преписка, съхранявана в звеното. Възложителят поставя резолюция, като насочва цялата преписка към дирекция ПДАОЧР за последващи действия.
Чл. 62 (1) Дирекция ПДАОЧР извършва преценка на предоставените документи и на необходимостта от събиране на допълнителни такива.
(2) След окомплектоване на преписката с необходимата документация, дирекция ПДАОЧР проучва фактическите обстоятелства, действащата нормативна уредба и предприема необходимите правни действия за събиране на вземанията, в съответствие с предвидените в българското законодателство срокове.
(3) Дирекция ПДАОЧР уведомява  директора на дирекция ФДУСОП и ръководителя на структурното звено – заявител за приключването на съдебните производства и влезлите в сила актове, като изпраща копия от съответните документи.
Чл. 63  Определен служител от дирекция ФДУСОП води регистър за проведените процедури по ЗОП, който съдържа информацията, както следва:
1. №/дата на решение/обявление за откриване на процедура;
	2. предмет на обществена поръчка;
	3. вид процедура;
4. изпълнител/седалище/адрес/ЕИК/БУЛСТАТ;
5. № договор за обществена поръчка/фактура №;
6. стойност на договора/поръчката (без ДДС); 
7. срок за изпълнение;
8. №/дата на решение за прекратяване на процедурата.

Глава петнадесета
АНТИКОРУПЦИОННИ МЕРКИ ПРИ ПРОВЕЖДАНЕ
 НА ОБЩЕСТВЕНИ ПОРЪЧКИ

Чл. 64 Подготовката, провеждането, мониторинга на обществени поръчки се осъществява при спазване на принципите на законност, откритост, прозрачност, достъпност, почтеност и на нетърпимост към корупция, корупционни прояви, измами, нередности, злоупотреби, грешки и др.
Чл. 65 Членовете на комисии, назначени от възложителя, са длъжни да:
1.  изпълняват законосъобразно и целесъобразно своите задължения;
1.  не използват служебното си положение за лично облагодетелстване и да не създават съмнения за злоупотреба с него;
1.  откажат категорично неуместно предложение за облага и да не приемат при каквито и да е обстоятелства същата с презумпцията, че би послужила като доказателство;
1.  направят опит за идентифициране на правещия предложението, да си подсигурят свидетели - очевидци, както и да сезират прекия си ръководител, а при необходимост и съдебните органи;
1.  не извличат лична или групова полза (финансова, материална, услуга и др.), като участващи в процедури/ред за възлагане на обществени поръчки;
5. спазват вътрешните правила, процедури и стандарти за качествено и ефективно обслужване, основани на равнопоставеност, безпристрастност и експедитивност, като защитават неприкосновеността на кандидатите/участниците в процедурите по ЗОП и не разкриват поверителна информация за тях;
6. не се възползват от делегираната им икономическа, административна, политическа власт, която би довела до лично или групово облагодетелстване за сметка на правата и законните интереси на друга личност или група, както и на обществото като цяло;
7. не използват информацията, станала им известна при изпълнение на преките им служебни задължения, с цел извличане на лична или групова полза/облага (финансова, материална, услуга и др.);
8. не проявяват с действията си никаква пряка или непряка форма на дискриминация. 
Чл. 66 (1) При постъпил в КЗП сигнал, съдържащ твърдения за наличие на корупция, корупционни прояви и/или конфликт на интереси, членовете на комисиите, назначени от възложителя, са длъжни да предприемат действията и задълженията, регламентирани във Вътрешните правила за организация при изпълнението на Наредбата за извършване на проверка на декларациите и за установяване конфликт на интереси в Комисията за защита на потребителите. 
1.  Когато постъпилият в КЗП сигнал съдържа обстоятелства за допуснати злоупотреби, нередности, измами, грешки и др., движението и разглеждането му се извършва по общия установен в КЗП ред.
1.  В случай че в сигнала са изложени факти както по ал. 1, така и по ал. 2, същият се приема за сигнал за корупция, корупционни прояви и/или конфликт на интереси.
Чл. 67 (1) При откриване/установяване и/или наличие на информация за корупция, корупционни прояви, измами, нередности, злоупотреби, грешки и др. членовете на комисиите, назначени от възложителя, са длъжни незабавно да докладват за това на председателя на съответната комисия.
(2) Докладването по ал.1 се извършва писмено, а в изключителни случаи, когато ситуацията или възникналите обстоятелства налагат своевременно предприемане на конкретни действия, докладването се извършва в устна форма.
Чл. 68 (1) Председателят на комисията в зависимост от тежестта на изложеното в докладите, по своя преценка предприема следните действия:
1.  извършва дейности по преглед и проверка на твърденията и фактите;
1.  докладва писмено на лицето по чл. 2 или главния секретар, като предлага и предприемането на конкретни действия.
1.  Дейностите по ал.1 се предприемат в най-кратки срокове, но не по-късно от 5 (пет) работни дни от получаване на доклада по чл. 67, ал. 2 от правилата.
Чл. 69 Съобразно резултатите от извършения преглед и проверка на твърденията и фактите, в доклада си председателят на комисията предлага:
1. изпращане на сигнала, ведно със събраната документация по случая на съответната институция, компетентна за неговото разглеждане;
1. изискване на допълнителни документи, информация и становища от съответната институция, разполагаща с такива;
1. незабавно изпращане на сигнала на съответните органи за разследване - прокуратура, следствие, дознание и др.;
1. извършване на други необходими действия, с оглед създалата се фактическа обстановка.
Чл. 70 При наличие на изискване на информация, документи, обяснения, становища или друго запитване по случая от съответната институция на изпълнителната, законодателната или съдебната власт, председателят на комисията и/или съответните членове на комисията са длъжни да сътрудничат своевременно.

Глава шестнадесета
ДОКУМЕНТИРАНЕ НА ВСЕКИ ЕТАП ОТ ЦИКЪЛА НА УПРАВЛЕНИЕ НА ОБЩЕСТВЕНИТЕ ПОРЪЧКИ

Чл. 71 Етапите за управление на цикъла на обществените поръчки се документират, както следва: 
1. Прогнозиране на обществените поръчки – с документите по Глава втора, раздел I от настоящите вътрешни правила. 
2. Планиране на обществените поръчки – с документите по Глава втора, раздел II от настоящите вътрешни правила. 
3. Стартиране на обществените поръчки – с документите чл. 20, ал. 1, чл. 22, ал. 1 и чл. 31, ал. 1 от настоящите вътрешни правила. 
4. Получаването и съхраняването на заявления за участие, оферти и проекти и определяне на състава и начина на работата на комисията за извършване на подбор на кандидатите и участниците, разглеждане и оценка на офертите и провеждане на преговорите - с документите по Глава единадесета от настоящите вътрешни правила. 
5. Сключване на договорите, проследяване на изпълнението на сключените договори и приемане на резултатите от тях – с документите по Глава девета и четиринадесета от настоящите правила. 
6. Действия при обжалване на процедурите – с документите по чл. 48 от настоящите правила. 
7. Провеждане на въвеждащо и поддържащо обучение на лицата, ангажирани с управлението на цикъла на обществени поръчки – със списъка на лицата, преминали обучение, копията от сертификатите за проведените обучения по чл. 74, ал. 5 от правилата. 
8. Архивиране на документите, свързани с управлението на цикъла на обществените поръчки – с опис на съдържащите се в досието документи. 

Глава седемнадесета
СЪХРАНЕНИЕ НА ДОКУМЕНТАЦИЯТА И ДОСИЕ НА ОБЩЕСТВЕНАТА

Чл. 72 (1) Възложителите поддържат досие за всяка обществена поръчка с цел осигуряване на документална проследимост (одитна пътека) по отношение на всички свои действия и решения, както и на действията на комисиите за възлагане на обществени поръчки, независимо дали поръчките се възлагат с електронни средства. 
(2) Досието съдържа всички решения, обявления, документацията и други допълнителни документи, разясненията, поканите, протоколите, окончателните доклади на комисията, офертите или заявленията за участие, доказателства за предприетите действия по чл. 44, ал. 3 – 5 от ЗОП, описание на причините, поради които се използват други средства за подаване на документи, различни от електронните при електронното подаване, а в случаите на осъществен предварителен контрол – и становищата на Агенцията по обществени поръчки и мотивите на възложителя за неприетите препоръки. Досието съдържа договора или рамковото споразумение, както и всички документи, свързани с изпълнението и неговото отчитане.
(3) Освен документите и информацията по предходната алинея, досието за обществена поръчка съдържа следните документи и информация:
1. информация за определяне на прогнозната стойност;
2. заповедта за назначаване на комисията за извършване на предварителен подбор на кандидатите и участниците, разглеждане и оценка на офертите или провеждане на преговори и диалог, включително всички заповеди, с които се изменя или допълва нейният състав;
 3. справка или извлечение от регистъра за получените заявления за участие и/или оферти, когато е приложимо;
 4. протокола по чл. 48, ал. 6 от ЗОП, когато е приложимо;
 5. обмена на информация между възложителя и други лица или органи във връзка с подготовката и провеждането на процедурата, събирането на оферти с обява или поканата до определени лица, както и с изпълнението на договора;
 6. информация за обжалването на поръчката, включително жалбата, становищата по нея, решенията и определенията на органите, отговорни за обжалването; 
7. документите, представени от определения за изпълнител участник преди сключването на договора;
 8. документ, който удостоверява връщането на мострите, когато е приложимо;
 9. уникалните номера, под които документите са заведени в АОП за осъществяване на контрол, когато е приложимо; 
10. информация за движението на документите в досието.
(4) Информацията в досието на обществената поръчка се организира по начин, който дава възможност за хронологична проследимост на всички действия на отговорните длъжностни лица, във връзка с подготовката, провеждането, приключването и отчитането на изпълнението на обществената поръчка.
(5) Председателят на комисията за подготовка на документация за обществената поръчка/комисията за извършване на подбор, разглеждане и оценка на офертите поддържа досието на съответната обществена поръчка до отпадане необходимостта от обявяване на поръчката/сключването на договора/прекратяване на процедурата.
(6) При отпаднала необходимост от обявяване на поръчката или след сключване на договора за обществената поръчка или след прекратяване на процедурата, служителят по ал. 5 предава с опис срещу подпис на служител от дирекция ФДУСОП  тази част от досието на обществената поръчка, съдържаща документи на хартиен носител и всички подадени оферти/документи/информация (в случай на изключенията по чл.39а, ал.8 от ЗОП) за съхранение в учрежденския архив на комисията. В описа се посочва линк към профила на купувача в ЦАИС, където се намират електронните документи от досието.
		Чл. 73 (1) Възложителят осигурява условия и отговаря за съхранението на досието на обществената поръчка в сроковете посочени в чл. 122 от ЗОП, а именно:
1. Електронните документи в досието на обществената поръчка се съхраняват в платформата по чл. 39a, ал. 1 за срок 5 години от годината, в която е приключило изпълнението на договора или е прекратено възлагането. След изтичането на този срок те се архивират за срок 5 години в съответствие със Закона за електронното управление.
2. Документи на хартиен носител като част от досиетата по чл. 121, ал. 1 и/или информация по чл. 121, ал. 3 от ЗОП се съхраняват за срок 5 години от датата на приключване изпълнението на договора или от датата на прекратяване на възлагането.
3. Сроковете по предходната точка могат да бъдат удължени, в случай че това произтича от правила за работа на финансиращи, одитиращи и сертифициращи органи във връзка с предоставянето на средства по проекти и програми от Европейския съюз.
(2) Електронните документи в досието на обществените поръчки се съхраняват в платформата по чл. 39а, ал. 1 от ЗОП. Досиетата за обществените поръчки на хартиен носител се съхраняват в шкаф, находящо се в сградата на КЗП на адрес гр. София, ул. „Врабча“ №1, ет. 4, до предаването им за архивиране.
(3) Досиетата на провежданите обществени поръчки се съхраняват в дирекция ФДУСОП до тяхното архивиране и последващо предаване в архивохранилището на КЗП.
Чл. 74 (1) При сключване на договор по реда на Глава седма от тези правила, всички документи (докладна записка, оферти, договор, контролен лист), се предават за съхранение на служителя, водещ регистъра на договорите от дирекция ФДУСОП в 3 – дневен срок от тяхното създаване.
(2) Оригиналните екземпляри от изготвените и събраните документи по изпълнението на договорите се предават от отговорните за тази цел лица за съхранение на служителят, водещ регистъра на договорите от дирекция ФДУСОП в 3 – дневен срок от тяхното създаване.
(3)	Документите по изпълнение на договорите, сключени по реда чл.74, ал.1 от правилата включително оригинални фактури, копия от протоколите за приемане на изпълнението, сертификатите, както и други документи по тяхното изпълнение, се съхраняват при платежните документи.

Глава осемнадесета

Чл. 75 (1) Въвеждащото обучение на лицата, ангажирани с управлението на цикъла на обществените поръчки, има за цел да гарантира, че съответните лица:
1. са запознати с общите принципи и положения в ЗОП и ППЗОП;
2. разбират ролята и отговорността на изпълняваната длъжност в общия процес на възлагане и изпълнение на обществените поръчки.
(2) Последващи обучения на лицата по ал. 1 се провеждат с цел подобряване процеса на управление на цикъла на обществените поръчки.
Чл. 76 Въвеждащо обучение се провежда на новопостъпили служители, които ще бъдат ангажирани с управлението на цикъла на обществените поръчки.
Чл. 77 По мотивирано искане от директора на дирекция ПДАОЧР и директора на дирекция ФДУСОП, както и от служители, ангажирани с управлението на цикъла на обществените поръчки, председателят на КЗП може да одобри участието в семинари и обучения, провеждани от външни лица.
[bookmark: bookmark14]
ЗАКЛЮЧИТЕЛНИ РАЗПОРЕДБИ

§ 1. Настоящите Вътрешни правила се приемат на основание чл. 244, ал. 1 от ЗОП, във връза с чл. 140 от ППЗОП и влизат в сила от утвърждаването им със заповед на председателя на Комисията за защита на потребителите.  
§ 2. С настоящите правила се отменят Вътрешите правила за управление цикъла на обществените поръчки в КЗП, утвърдени със заповед                                              №69/27.01.2022 г. на председателя на Комисията за защита на потребителите.
§ 3. За неуредените с настоящите вътрешни правила въпроси се прилагат разпоредбите на Закона за обществените поръчки и Правилника за неговото прилагане.
§ 4. Изменение и допълнение на правилата се извършва по реда на тяхното приемане.

















Приложение №1

ЗАЯВКА

 ЗА НЕОБХОДИМОСТТА ОТ ИЗВЪРШВАНЕ НА СТРОИТЕЛСТВО/РЕМОНТ, 
ДОСТАВКИ НА СТОКИ ИЛИ ПРЕДОСТАВЯНЕ НА УСЛУГИ 
ПРЕЗ …………………Г. 
от 
………………………………………………………………………………………………
(ЗАЯВИТЕЛ - ДИРЕКЦИЯ, АДМИНИСТРАТИВНО ЗВЕНО)

	Обект 
	Строителство/ремонт
	Доставки на стоки 
	Предоставяне на услуги

	Предмет (описание на необходимите стоки, услуги или СМР)
	
	
	

	
	

	
	

	Брой/ Количество
	
	
	

	
	

	
	

	Обща ориентировъчна
стойност без ДДС


	
	
	

	Място на извършване на доставката,услугата или СМР
	
	
	

	Описание на целите и нуждите, поради които се прави предложение
	
	
	

	Отговорни служители за изпълнението на всяка дейност
	
	
	

	
	

	
	


 


Изготвил:……………………………..                            Ръководител:………………………

